**BUDAJENŐI KÖZÖS ÖNKORMÁNYZATI HIVATAL**

**REMETESZŐLŐSI KIRENDELTSÉGE**

**2090 Remeteszőlős, Vénusz utca 8-10.**

**KIVONAT**

Remeteszőlős Község Önkormányzat

képviselő-testületének 2015. április 27-én megtartott

soron következő ülése jegyzőkönyvéből.

(Kihagyva a kihagyandók!)

**Remeteszőlős Község Önkormányzat képviselő-testületének**

**41/2015. (IV.27.) önkormányzati határozata**

**a Patak sétány 162-170., illetve 135-147. szám közötti szakaszára vonatkozó útépítési kezdeményezésről**

Remeteszőlős Község Önkormányzatának Képviselő-testülete úgy dönt, hogy a Patak sétány 0+000 és 0+125 szelvénye közötti útépítésre vonatkozó projekt megvalósulása érdekében önkéntes együttműködésre tesz javaslatot. A Képviselő-testület az alábbi javaslatot teszi az érintett ingatlanok tulajdonosainak az önkéntes együttműködésre:

* Érintett szakasz:
  + Patak sétány 162-170. ill. Patak sétány 135-147.,
* Érdekeltségi hozzájárulás összege egyösszegű kifizetés esetén: 300.00,-Ft
  + Fizetés módja: készpénz
  + Fizetés határideje: az út műszaki átadásáig
* Érdekeltségi hozzájárulás összege: 350.000 Ft
  + Fizetés módja: előtakarékossági rendszeren keresztül
  + Előtakarékossági szerződés megkötésének határideje: 2015. július 15.
  + Előtakarékossági szerződés előfeltétele:
    - Együttműködési megállapodás megkötése az Önkormányzattal
    - Engedményezési nyilatkozat az Önkormányzat számára

Remeteszőlős Község Önkormányzatának Képviselő-testülete úgy dönt, hogy amennyiben az érintett útszakasz mentén elhelyezkedő ingatlanok több mint 2/3-ának tulajdonosai az önkéntes együttműködésre vonatkozó nyilatkozatot megteszik, akkor az Önkormányzat megkezdi a lakossági-önkormányzati megállapodások megkötésének az előkészítését.

Remeteszőlős Község Önkormányzatának Képviselő-testülete kijelenti, hogy amennyiben az érintett útszakasz mentén elhelyezkedő ingatlanok csupán kevesebb, mint 2/3-ának tulajdonosa kíván önkéntesen együttműködni, akkor azt a Képviselő-testület tudomásul veszi és eláll az önkéntes együttműködésre vonatkozó javaslatától.

A Képviselő-testület felkéri a polgármestert az érintett lakosság írásbeli tájékoztatására és az írásbeli nyilatkozatok begyűjtésére. A Képviselő-testület az útépítésre vonatkozó döntést ez alapján leghamarabb 2015. május 31-én hozza meg.

Határidő: folyamatos

Felelős: polgármester

Fenti határozatot a Testület 5 egyhangú igen szavazattal fogadta el.

k.m.f

Szathmáry Gergely dr. Kovács Dénes

polgármester jegyző

A kivonat hiteléül:

Remeteszőlős, 2015. április 27. dr. Kovács Dénes

jegyző